Ma nessaked ɣer yimusnawen n tsekla d yimeẓrayen ad ten-naf ttmeslayen-d ɣef sin lesnaf n yiskaren imullisen : arwas33 d walas34. Deg tazwara yessefk ad nawali sin yiskaren-a amek i d-meslayen fell-asen d wamek ten-idsegzan sin yimeẓrayen : Aristote d Platon. Dɣa ad ten-naf qqnen askar amullis ɣer waggug n umalas ɣef wullis ; Platon deg Genres potiques, yettwali ur yezmir ad yili urwas ma yella win d-yettmeslayen yettban-d deg wullis, am wakken d aɣen ur nezmir ad d-yefk udem n tilawt i wullis. Dɣa ɣur-s arwas yettili asmi amedyaz yesfeḍ iman-is deg wullis, akken ad t-yesseqreb ɣer tilawt 32 Askar : mode (Berkai A. 235) 33Arwas : imitation (Salhi M. A. 114), da nesseqdec-it s unamek n mimesis.